Deg yixef-agi ad d-nawi awal ɣef tefyirt s umata. Am wakken daɣen ara d-nsegzi yiwen uḥric, iɣef tbedd tseddast, tagi d tafyirt tuddist, d yiḥricen-is, d wayen i tt-yesemgarden ɣef tefyirt taḥrefit. Ad neɛṛeḍ ad nwali amek bnan yisumar-is, d wassaɣ yellan gar-asen, ama d taɣuni, ama d asagel, akkud d tamasaɣt d umgired yellan gar isumar-agi, ad d-nwali ayen i wumi qqaren akenseɣru, ad neɛreḍ ad t-id-nsegzi, daɣen ad d-nfek assaɣ i t-icerken d useɣru.